Nantwich

Tref a phlwyf sifil yn sir seremonïol Swydd Gaer, Gogledd-orllewin Lloegr, yw NantwichBritish Place Names; adalwyd 20 Tachwedd 2019 (neu Yr Heledd Wen yn y Gymraeg weithiau). Fe'i lleolir yn awdurdod unedol Dwyrain Swydd Gaer. Gorwedd ar lan Afon Weaver a Chamlas Undeb Swydd Amwythig.

Yng Nghyfrifiad 2011 roedd gan y plwyf sifil boblogaeth o 13,964.City Population; adalwyd 7 Medi 2020

Yn hanesyddol bu'n enwog am ei diwydiant halen. Mae'n adnabyddus am ei hadeiladau gwyn a du hynafol, hanner pren, sy'n cynnwys tri adeilad rhestredig graddfa I. Mae Caerdydd 182.1 km i ffwrdd o Nantwich ac mae Llundain yn 238.3 km. Y ddinas agosaf ydy Stoke-on-Trent sy'n 22.5 km i ffwrdd.

Lleolir y dref tua 5 milltir i'r de-orllewin o Crewe. Mae'n groesffordd hanesyddol gyda'r priffyrdd A530, A529 ac A534 yn ymledu ohoni. Mae'r briffordd A534/A51 yn osgoi'r dref i'r gogledd a'r dwyrain.

Ceir terfyn gogleddol Camlas Llangollen i'r gogledd-orllewin o Nantwich, ar Gamlas Undeb Swydd Amwythig. Adlewyrchir y cysylltiad â Chymru yn yr enw stryd 'Welsh Row' ac efallai yn elfen gyntaf enw'r dref ei hun, sef nant.

Adeiladau a chofadeiladau
Amgueddfa Nantwich
Capel yr Annibynwyr 
Churche's Mansion
Eglwys Santes Fair
Gwesty'r Coron
Neuadd Dorfold
Tŷ Townwell

Enwogion
Syr Randolph Crewe (1559–1646), barnwr
George Latham (m. 1871), pensaer
William Pickersgill (1861–1928), peiriannydd

Gweler hefyd
Gorsaf reilffordd Nantwich
Rhestr enwau Cymraeg ar drefi a llefydd eraill yn Lloegr

Cyfeiriadau

Categori:Awdurdod unedol Dwyrain Swydd Gaer
Categori:Plwyfi sifil Swydd Gaer
Categori:Trefi Swydd Gaer